31987R3692
L 347/16
JURNALUL OFÍCIAL AL UNIUNII EUROPENE
REGULAMENTUL (CEE) NR. 3692/87 AL COMISIEI
din 9 decembrie 1987
de modificare a Regulamentului (CEE) nr. 2288/83 de stabilire a listei substanțelor biologice sau chimice prevăzute la articolul 60 alineatul (1) litera (b) din Regulamentul (CEE) nr. 918/83 al Consiliului privind instituirea unui regim comunitar de scutiri de drepturi vamale
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 918/83 al Consiliului din 28 martie 1983 privind instituirea unui regim comunitar de scutiri de drepturi vamale (1), astfel cum a fost modificat prin Regulamentul (CEE) nr. 3691/87 al Comisiei (2), în special articolul 143 alineatul (1),
având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (3), în special articolul 15,
întrucât clasificarea substanțelor biologice sau chimice enumerate în lista anexată la Regulamentul (CEE) nr. 2288/83 al Comisiei (4), astfel cum a fost modificat ultima dată prin Regulamentul (CEE) nr. 2340/86 (5), se bazează pe utilizarea nomenclaturii Consiliului de cooperare vamală; întrucât Consiliul de cooperare vamală a aprobat la 14 iunie 1983 Convenția internațională privind sistemul armonizat de descriere și codificare a mărfurilor (denumit în continuare SA);
întrucât s-a prevăzut că, de la 1 ianuarie 1988, sistemul armonizat va înlocui nomenclatura actuală pentru nevoile comerțului internațional; întrucât este necesar, prin urmare, să se adapteze clasificarea mărfurilor avute în vedere în măsura în care aceasta trebuie să se bazeze pe utilizarea sistemului armonizat,
ADOPTĂ PREZENTUL REGULAMENT:
Articolul 1
Anexa la Regulamentul (CEE) nr. 2288/83 se înlocuiește cu anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Se aplică de la 1 ianuarie 1988.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 9 decembrie 1987.